CELEX: 62012CN0276
Language: bg
Date: 2012-06-04 00:00:00
Title: Дело C-276/12: Преюдициално запитване, отправено от Nejvyšší správní soud (Чешка република) на 4 юни 2012 г. — Jiří Sabou/Finanční ředitelství pro hlavní město Prahu

8.9.2012   
            
            
               BG
            
            
               Официален вестник на Европейския съюз
            
            
               C 273/3
            
         Преюдициално запитване, отправено от Nejvyšší správní soud (Чешка република) на 4 юни 2012 г. — Jiří Sabou/Finanční ředitelství pro hlavní město Prahu
   (Дело C-276/12)
   2012/C 273/04
   Език на производството: чешки
   
      Запитваща юрисдикция
   
   Nejvyšší správní soud
   
      Страни в главното производство
   
   
      Жалбоподател: Jiří Sabou
   
      Ответник: Finanční ředitelství pro hlavní město Prahu
   
      Преюдициални въпроси
   
   
               1.
            
            
               Съгласно правото на Европейския съюз данъчнозадълженото лице има ли право да бъде уведомено за решението на данъчните органи да отправят запитване за информация в съответствие с Директива 77/799/ЕИО (1)? Данъчнозадълженото лице има ли право да участва при изготвяне на запитването до запитаната държава членка? Ако то няма такива права съгласно правото на Европейския съюз, възможно ли е те да му бъдат предоставени от местното вътрешно право?
            
         
               2.
            
            
               Данъчнозадълженото лице има ли право да участва в разпитването на свидетели в запитаната държава в хода на действията по отправяне на запитване за информация в съответствие с Директива 77/799/ЕИО? Запитаната държава членка длъжна ли е да уведоми предварително данъчнозадълженото лице за времето на разпитване на свидетеля, ако това е било поискано от запитващата държава членка?
            
         
               3.
            
            
               Данъчните органи в запитаната държава членка имат ли задължение при предоставянето на информация в съответствие с Директива 77/799/ЕИО да изложат определено минимално съдържание в своя отговор, от което да е ясно от какви източници и чрез какви методи запитаните данъчни органи са получили предоставената информация? Може ли данъчнозадълженото лице да оспори правилността на предоставената по този начин информация, например на основание допуснати в хода на процедурата процесуални нарушения в запитаната държава, които са предхождали предоставянето на информацията? Или приложение намира принципът на взаимно доверие и сътрудничество, в съответствие с който предоставената от запитаните данъчни органи информация не би могла да се поставя под съмнение?
            
         
      (1)  Директива 77/799/ЕИО на Съвета от 19 декември 1977 година относно взаимопомощта между компетентните органи на държавите членки в областта на прякото данъчно облагане и облагане на застрахователните премии (ОВ L 336, стр. 15; Специално издание на български език, 2007 г., глава 9, том 1, стр. 21).